text: En yngre mand alvorligt kvæstet i solo-uheld
  12 juni 2016 kl. 05.05
  En 30-årig mand forulykkede sent lørdag aften i sin bil på Skodborgvej i Vejen Kommune. Vejen blev lukket for trafik mens redningsaktionen stod på.
  Den 30-årige mand var alvorligt tilskadekommen, og blev først bragt til Kolding Sygehus, og dernæst overført til Odense Universitetshospital.
  Søndag morgen meldes han uden for livsfare, fortæller vagtchefen ved Syd- og Sønderjyllands Politi til TV SYD.
  Endnu kender politiet ikke årsagen til ulykken, hvor der ikke var andre implicerede.
  Skodborgvej ml. Rødding og Skodborg er helt spærret ved Langetved pga. alvorligt færdselsuheld. Find alternativ rute. Vagtchefen. #politidk
  
  